
מטלת הערכה חלופית
נושא: טקס
הצעה מאת: רות ברקו-מן (קריית חינוך ניסויית "דרור")
כתיבה: 
להכניס לכאן את השורות המתאימות לתוכן מתוך  מסמך ההלימה – תכנית לימודים תשע"ו.
	טקסים
	71-73
	2 שעות
	הגדרה, מאפיינים, תפקידים, טקס מעבר (ללא טקסי חיזוק)
	טקסים


מטרות המטלה
	הגדרת מטרות
	תיאור הפעילות

	מטרות בתחום התוכן
(מימד הכרתי)
	התלמידים ידעו מהו טקס, באופן ספציפי: הגדרתו, מאפייניו, תפקידיו, ומהו טקס מעבר. 
התלמידים יקשרו את נושא תרבות כולו והתיאוריות  – פונקציונליזם וקונפליקט ביחס לטקס שבחרו
 

	מטרות בתחום הערכים
(מימד רגשי)

	התלמידים יגלו אחריות ומשמעת עצמית - עמידה בלוח זמנים.
התלמידים יקשרו בין הטקס לבין נושא התרבות, טקסי מעבר והחיים האישיים של כל תלמיד.- למידה מתוך חוויה אישית 
התלמידים יגלו כבוד וסבלנות - קבלת ביקורת מעמיתים.
התלמידים יתמודדו עם הוראת עמיתים – תלמידי תקשורת ואומנות לימדו בכיתה את שאר התלמידים במד"ח את נושא הצילום, זוויות צילום וכיצד ליצור "עניין" בתמונה.

	מטרות בתחום התקשוב 
(פדגוגיה דיגיטאלית)

	התלמידים ילמדו כיצד לצלם על ידי הטלפון הסלולרי החכם
התלמידים ילמדו כיצד להשתמש בכלים מתוקשבים: פיקסלר Pixlr  editor-  (תוכנה לעיצוב ועריכת תמונה) , שימוש במערכת Office כיוון שהעבודה מוגשת כשקופית/כרזה באמצעות Power point . יוקדש שיעור ללמידה של תוכנת  Power point כחלק מהכנת הכרזה


	מטרות בתחום  ההתנהגותי
(ביצוע/ עבודת צוות /למידת עמיתים/חברותה)
	התלמידים יתנסו הן בעבודה קבוצתית והן בלמידה משותפת בכיתה. את נושא הטקס ילמדו בכיתה בקבוצות ובמליאה ויתנסו בלמידת עמיתים בחלק התיאורטי כמו גם למידת עמיתים בנושא הצילום.
כמו כן יתנסו בעבודה אישית מול המחשב בהכנת הכרזה.

	מיומנויות / אסטרטגיות
בתחום החשיבה

	התלמידים יתנסו ביצירת תמונה בעלת משמעות/עניין/משיכה
התלמידים יתנסו במיון וסידור תמונות 
התלמידים יתרגלו הסקת מסקנות מתמונה
התלמידים יישמו מושגים ותיאוריות סוציולוגיות
התלמידים יתרגלו חשיבה ביקורתית כלפי טקסים שונים
התלמידים יתנסו בהצגת ידע (פרזנטאציה)
התלמידים יתנסו במתן וקבלת ביקורת
התלמידים יתנסו בהבהרת מסר על ידי טיעון + נימוקים.


	רלוונטיות ללומד
(אקטואליה, קהילה, יציאה לשטח/ שימוש בכלי מחקר מתחום מדה"ח)

	למידה חוויתית ומשמעותית – צילום. יצאה לשטח בחיי היום יום של התלמיד ושילוב בין הטקסים בחיי הלומדים לבין חומר הלימודים.


	תוצר/ים  + רפלקציה פרטנית

	כרזות
שיחה אישית עם המורה

	מחוון  (לצרף מחוון מפורט)

	מצורף 







דף הנחיות לתלמידים
הקדמה:
תוכנית הרפורמה הקרויה "ישראל עולה כיתה" הינה תוכנית שמטרתה לאפשר  "לבתי הספר, למורים ולתלמידים לפנות זמן לקיום למידה משמעותית, שתהיה רלוונטית ובעלת ערך ללומד ולמלמד, תפעיל את הלומד בתהליך הלמידה ותהפוך אותו לשותף בה ". (חוזר מנכ''ל עד/7(ד))

מטרתה של מטלה זאת הנה לאפשר לכם למידה משמעותית, רלוונטית ובעלת ערך דרך התנסות אישית חווייתית וכתיבת עבודה בטווח זמן גדול ולא במגבלת זמן צפופה.
המטלה שתפורט בהמשך מהווה חלק מתלקיט המרכז מטלות חלופיות לבגרות שלכם במקצוע -
בכיתה י"ב במסגרת לימודי הסוציולוגיה תבצעו 3-4 מטלות , סך כל המטלות 30% מציון הבגרות
בסוציולוגיה.
הנחיות כלליות:
מטלה אישית. משקל המטלה  - 8% מתוך 30%.

פורמט הגשה: 
שימוש בתמונה מעניינת או יוצאת דופן, מזוויות שונות, או אף בחלק מתמונה בלבד. עליכם לצלם את התמונה באופן אישי!
שימוש בעריכה של התמונה – כפי שנלמד בכיתה. פיקסלר.
שימוש בעריכה על ידי עבודה עם Power point – כפי שנלמד בכיתה
שילוב "לא הגיוני" של תמונות היוצר אמירה מעניינת.
שימוש בצבעים לא שגרתיים.
שימוש בטיפוגרפיה (כיתוב מעוצב) נכונה (גודל, צבע, מיקום וצורה המתאימים לנושא).
יש להגיש את כלל המטלות בזמן הקבוע – משימה שלא תוגש בזמן יופחת הציון הכולל של העבודה. (1 נקודה לכל יום איחור)

הסבר על העבודה:
העבודה כוללת שני חלקים: חלק עיוני וחלק יישומי.
במסגרת החלק העיוני –תלמדו הן באופן  עצמאי והן בצורה פרונטאלית בכיתה,  את הנושא: טקס מתוך חומר הלימוד של  פרק תרבות. על המורה להחליט האם לתת ציון בנפרד על למידת החלק העיוני. אם המורה מעוניין לתת על כך ציון, יש לחבר שאלות ו/או הוראות להגשת הסיכום העיוני וכן לחבר מחוון מתאים. 
במסגרת החלק היישומי של מטלה זו תתבקשו ליישם את המידע באמצעות צילום תמונה והכנת כרזה לימודית של טקס אישי שלכם לבחירתכם הכוללת את התמונה וכן כיתוב מתאים. בכרזה תדגישו לפחות אחד ממאפייני הטקס.
ההנחיות לכרזה: (פירוט לגבי כל מרכיב – מופיע במחוון)
1. יש לנסח מסר בכרזה שיהיה רלוונטי לטקס.  (15 נקודות)
2. המסר/ המידע המוצג בכרזה אמין ונכון ומייצג מאפיין אחד של טקס. (10 נקודות)
3. הכרזה כוללת ייצוג מילולי - ניסוח פתגם/ סלוגן (15 נקודות)
4. נושא הטקס מהווה ציר מרכזי בכרזה – בתמונה ובמלל (20 נקודות)
5. מקוריות הכרזה (10 נקודות)
6. הקפידו על הייצוג הגרפי של המסר (20 נק')
7. הקפידו על עיצוב ואסטטיות של הכרזה (10 נקודות)

שלבי העבודה ומועדי הגשה:
	
	שלב א
	שלב ב
	שלב ג
	שלב ד
	שלב ה
	שלב ו

	המשימה
	לימוד נושא: טקס . למידת עמיתים – קריאה וניתוח בקבוצות . 
למידה פרונטאלית בכיתה
	לימוד נושא צילום:
למידת עמיתים
לימוד שימוש ב  Pixlr  editor-  
בחדר מחשבים
	השתתפות בטקס + בחירת תמונות ועבודה עם  Power point
בחדר מחשבים
	התחלת עבודה על הכרזה
בחדר מחשבים
	הגשת עבודה סופית 
	הצגת הכרזה בכיתה פרזנטציה ומשוב מעמיתים

	מועד ביצוע -
לו"ז
	אוקטובר
	אוקטובר
	בחירת תמונה/ צילום ונוכחות בטקס עד חודש ינואר
	27 ינואר 2015
	10 בפברואר 2015
	26 בפברואר 2015





דף הנחייה למורה :  (שלב הלמידה קודם לשלב הערכה)
נספחים: דפי מידע לתלמיד (רשות).
כרזה ("פוסטר") היא כל דימוי חזותי המיועד להצגה לראווה. לרוב הכרזה מודפסת על נייר גדול והיא תלויה על קיר או על משטח דומה.
כרזות יכולות לשמש כלי לפרסום (למשל, פרסום סרטים חדשים), כלי להעברת מסרים (למשל, בהפגנות) ואמצעי לביטוי אמנותי (למשל, כרזות ליום העצמאות). 
מטרת הכרזה היא להעביר מסר לציבור. 
הכרזה מורכבת משני חלקים עיקריים:
1.	מסר מילולי (טקסט) – מורכב בדרך כלל מכותרת ומסיסמה. לפעמים הסיסמה היא הכותרת. סיסמה היא משפט קצר וקליט המביע את המסר בשפה פשוטה וברורה.
2.	מסר חזותי -גרפי–  ציורים, תמונות או איורים התומכים במסר המילולי.

עקרונות ליצירת כרזה טובה ונכונה
מסר
	תחילה יש להגדיר מהו המסר שאותו רוצים להעביר ולאיזה קהל יעד הוא פונה. 
	על המסר להיות חד וברור כך שהקהל יבין ויפנים אותו כבר בהסתכלות ראשונה.
	הסיסמה אמורה להעביר את המסר בצורה קלה וקליטה. 
	חשוב שהמסר יובן וכן חשוב שהוא יישאר בזיכרון של הקהל הנחשף אליו.
	סיסמאות קליטות אפשר ליצור על ידי: שימוש בחרוזים, שימוש בשורה משיר ידוע, שימוש בטקסט ידוע, שימוש בהומור, שימוש בכפל משמעות (משמעות כפולה).
	יש להעביר את המסר לא רק בסיסמאות, אלא גם באמצעים חזותיים שונים. 
בולטוּת
	על הכרזה להיות בולטת ומושכת את העין. יש להביא בחשבון את אמצעי הפרסום הרבים שאליהם חשוף הציבור, ולכן למצוא דרך להבליט את הכרזה ולהעניק לה יתרון. 
נקודות למחשבה בתכנון כרזה
· מיהו קהל היעד שעבורו יוצרים את הכרזה?
· מהי מטרת הכרזה?
· אילו מסרים ותכנים יבואו לידי ביטוי בכרזה?
· מהם אמצעי הביטוי המתאימים ביותר להעברת המסרים האלה?
· כיצד נגרום להשפעה מרבית על קהל היעד, כדי להבטיח העברת מסרים יעילה? 

כיצד יוצרים בולטוּת?
	אפשר ליצור בולטות על ידי:
· שימוש בתמונה מעניינת או יוצאת דופן, מזוויות שונות, או אף בחלק מתמונה בלבד. עליכם לצלם את התמונה באופן אישי!
· שימוש בעריכה של התמונה – כפי שנלמד בכיתה. פיקסלר.
· שימוש בעריכה על ידי עבודה עם Power point – כפי שנלמד בכיתה
· שילוב "לא הגיוני" של תמונות היוצר אמירה מעניינת.
· שימוש בצבעים לא שגרתיים.
· שימוש בטיפוגרפיה (כיתוב מעוצב) נכונה (גודל, צבע, מיקום וצורה המתאימים לנושא).
· יש להגיש את כלל המטלות בזמן הקבוע – משימה שלא תוגש בזמן יופחת הציון הכולל של העבודה. (1 נקודה לכל יום איחור)
מחוון:
	תכנים להערכה
	
	רמת ביצוע נמוכה
	
	רמת ביצוע בינונית
	
	רמת ביצוע גבוהה 

	המסר בכרזה רלוונטי לטקס
 
 (15 נקודות)
	
	  המסר שבכרזה אינו רלוונטי  (אינו מדויק) לטקס הנבחר
 1-5 נקודות
	
	 המסר שמועבר בכרזה  אינו מיוחד לטקס הנבחר
 
6-10 נקודות
	
	 המסר ברור ומשמעותי, רלוונטי לטקס
 
11-15 נקודות

	המסר/ המידע המוצג אמין ונכון ומייצג מאפיין אחד של טקס
(10 נקודות)
	
	המידע לא נכון. אין התייחסות למאפיין של טקס

1-4 נקודות
	
	מידע נכון חלקית, התייחסות חלקית למאפיין של טקס

5-7 נקודות
	
	המסר המוצג אמין ונכון לטקס שנבחר, מייצג מאפיין אחד של הטקס
8-10 נקודות

	ניסוח הפתגם/ הסלוגן – ייצוג מילולי בכרזה
(15 נקודות)
	
	 ניסוח אינו בהיר/ שפה לא תקנית, אינו קשור לטקס.
1-5 נקודות
	
	 ניסוח מסורבל / אינו ממצה, שולי לטקס, ניסוח לקוני, נדוש.
6-10 נקודות
	
	 ניסוח ענייני וממצה, רלוונטי לטקס, שפה תקנית ומשלב לשוני גבוה
11-15 נקודות

	נושא הטקס מהווה ציר מרכזי
(20 נקודות)
	
	אין קשר ברור לנושא
1-7 נקודות
	
	הנושא מופיע בכרזה אך אינו מרכזי. הכרזה מובנת חלקית.
8-14 נקודות
	
	הנושא יופיע באופן מרכזי, בולט וברור בתמונה ובמלל. הכרזה מובנת
15-20 נקודות

	מקוריות הכרזה
(10 נקודות)
	
	 חוסר מקוריות ( העתקת טקסט/ תמונה..) 
1-4 נקודות
	
	 חלק מהכרזה לא מקורית / לא ייחודיות
4-7 נקודות
	
	 כרזה מקורית ויצירתית/ גימיק מיוחד
10-8 נקודות

	 ייצוג גרפי של המסר
	
	ההמחשה פשוטה ואין בה ייחוד שמאפשר שיח כלשהו על המוצג
	
	ההמחשה אינה שונה מכרזה אחרת ואינה מעוררת חשיבה
	
	ההמחשה באמצעות הכרזה מאפשרת יצירת השוואה וחשיבה ביקורתית (עשויה לעורר דיון)

	(20 נק')
	
	1-7 נקודות
	
	8-14 נקודות
	
	15-20 נקודות

	עיצוב 
(10 נקודות)


	
	 חוסר אסתטיות, הגרפיקה מפריעה לתוכן/ עומס בפרטים/  חוסר בפריטים
1-4 נקודות
	
	 הכרזה נעימה לעין אך אין הקפדה על פרטים. חסרות תמונות

4-7 נקודות
	
	  אסתטיות ברמה גבוהה, שימוש בצבעים, מושך את העין, לא עמוסה בפרטים. מעוצבת ומשלבת תמונות ומלל.
10-8 נקודות


בהצלחה!

